Praat tog net met my, lief! - Jou Gesin | Solidariteit WêreldJou Gesin | Solidariteit Wêreld
Tuis › Artikels › Praat tog net met my, lief!
As daar een ding is waarna vroue smag, is dit vir hulle mans om oor hulle emosies te praat. Die meeste mans sukkel om oor hul emosies of “dieper” dinge soos verhoudings te praat.
Die goeie nuus is, jy kan jou man leer om dit te doen.
So sê Raymond Fourie, ʼn huweliksberader van Bellville.
Die meeste mense het ʼn ongelooflike vermoë om te groei en te verander. Vir jou man is dit nie so maklik soos vir jou om oor hartsgoed te praat nie, want hy het van kleins af boodskappe gekry dat hy die belewing en uitdrukking van sy emosies moet onderdruk.
Jy kan nie jou man dwing om sy emosies te deel nie, maar jy kan wel verduidelik hoekom dit vir jou belangrik is.
Raymond gee die volgende wenke:
Sê vir hom jy wil graag dit wat binne hom aangaan, beter leer ken en verstaan omdat dit deel is van die visie vir julle huwelik.
Verduidelik ook vir jou man dat verskuilde emosies ʼn groot las op énige verhouding plaas: Sy verhouding met jou, jul kinders en sy kollegas. Mans reageer beter op ʼn logiese, insig-georiënteerde appèl, eerder as ʼn emosionele een.
Moenie mekaar kritiseer of veroordeel nie. Respekteer mekaar, moenie jou hantering van emosies bokant syne stel nie. Hy sal seerkry en jy sal hom van jou vervreem.
Jy moet ook besef dis dalk vreemd vir hom om te voel en te luister sonder om die probleem te wil regmaak.
Praat met deernis, empatie en liefde en gun hom ruimte om te groei en te ontwikkel. Hy sal begin toeslaan as dit klink of jy wil kla.
Raymond waarsku dat daar sekere soorte dinge is wat jy eerder moet vermy wanneer jy met jou man gesels. Dit geld eintlik vir enige verhouding, sê hy.
Moenie hom emosioneel manipuleer nie.
Moenie onredelike eise stel nie. Begin altyd eenvoudig en wees duidelik en realisties.
Moet hom nooit verneder nie. Dit is wonderlik as hy ook emosies kan wys.
Moet hom nie probeer verander nie. Moedig hom aan om binne die grense van sy persoonlikheid op te tree.
Wanneer jy met jou man gesels, probeer ook om:
Duidelik te beskryf wat jy wil sê sodat jy nie ruimte laat vir misverstande nie.
Neem verantwoordelikheid vir jou optrede. Moenie ou koeie ophaal nie, praat oor dit wat nóú pla. Fokus op die probleem, nie op jou man nie.
Sy gevoelens en standpunte te erken.
Moenie jouself verdedig deur te sê: “Nee, ek het nie!” of “Ja, maar . . .” En moenie neul of jouself afsluit deur net stil te bly nie.
As dit nie goed werk om jou man te probeer oorhaal om werklik met jou te kommunikeer nie, kan jy jou gevoelens in ʼn brief uiteensit.
Deur Lea Brink Watertandlekker. Jy benodig: 800g kruisskyf 4 opgesnyde en brosgebraaide spekrepies 150g roomkaas 150g gekapte vars spinasieblare 1 eetlepel suurlemoensap 4 gekapte knoffelhuisies ¼ gekapte ui 1 teelepel roosmaryn sout en peper na smaak 1 teelepel brandrissiepoeier Verhit die oond tot 180°C. Meng die spinasieblare, suurlemoensap, knoffelhuisies, spek, ... Lees meer
Deur Lea Brink Delikate kunswerk op sy beste. Jy benodig: Soufflé: 1 koppie bruismeel ½ koppie strooisuiker ½ koppie klapper ¾ koppie klappermelk 1 eetlepel fyngekapte wit sjokolade 1 eier 80g botter Sous: 120g gekapte wit sjokolade 150ml vars room 1 eetlepel rooswaterstroop Verhit die oond tot 180°C. Spuit ses ... Lees meer